Diari Oficial de la Generalitat Valenciana


Sumari del DOGV 7671, del 03-12-2015 (2015/9674)

RESOLUCIÓ de 24 de novembre de 2015, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al capítol 4 del programa 412.24, Prestacions Externes, de la Conselleria de Sanitat Universal i Salut Pública, per a incrementar la dotació de la línia T1910, «Reintegrament de despeses per assistència quirúrgica», per import de 2.684.522,06 euros. Expedient número 10.012/15-107.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7671

Data del DOGV
:   03-12-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9674


Data del document
:   24-11-2015

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 24 de novembre de 2015, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al capítol 4 del programa 412.24, Prestacions Externes, de la Conselleria de Sanitat Universal i Salut Pública, per a incrementar la dotació de la línia T1910, «Reintegrament de despeses per assistència quirúrgica», per import de 2.684.522,06 euros. Expedient número 10.012/15-107. [2015/9674]  
L'annex de transferències corrents del programa 412.24, Prestacions Externes, inclou la línia genèrica T1910, «Reintegrament de despeses per assistència quirúrgica», la dotació inicial de 600.000 euros de la qual s'ha incrementat fins a 6.229.518,41 euros, dels quals, 2.630.518,41 han sigut conseqüència dels suplements de crèdit aprovats pels decrets llei del Consell 2/2015, de 27 de març, i 7/2015, de 16 d'octubre, per a finançar operacions derivades de l'execució del mecanisme Compartiment Fons de Liquiditat Autonòmic del Fons de Finançament a Comunitats Autònomes per a l'exercici 2015.  
La Conselleria de Sanitat Universal i Salut Pública planteja la necessitat d'incrementar-la novament en 2.684.522,06 euros, a fi de comptar amb la cobertura pressupostària suficient per a liquidar obligacions pendents per prestacions d'exercicis anteriors, i proposa per al seu finançament, transferir disponibilitats existents en el capítol 2 del mateix programa, no vinculades a finançament condicionat i a càrrec de les quals no hi ha compromisos pendents.  
A aquest efecte i en virtut del que disposen els articles 18 i 20 de la Llei 8/2014, de Pressupostos de la Generalitat per a l'exercici 2015, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en l'aplicació 46.31.79.594.50.7 per import de 2.684.522,06 euros.  
  
Segon  
S'autoritza un augment de crèdit en l'aplicació 54.40.73.071.78.9 per import de 2.684.522,06 euros, per a incrementar en aquest mateix import la dotació de la línia genèrica T1910, «Reintegraments de despeses per assistència quirúrgica», d'acord amb el detall següent:  
  
Codi Denominació Dotació anterior Modificació Dotació modificada  
T1910 Reintegraments de despeses per assistència quirúrgica 6.229.518,41 2.684.522,06 8.914.040,47  
  
  
  
València, 24 de novembre de 2015.- El conseller d'Hisenda i Model Econòmic: Vicent Soler i Marco.